**ОБЯВЛЕНИЕ**

**Министерството на външните работи, на основание чл. 26, ал. 2 от Закона за дипломатическата служба и чл. 44, ал. 3 от Наредба № 2/17.07.2008 г. за условията и реда за провеждане на конкурсите за дипломатически служители, издадена от Министъра на външните работи, изм. ДВ, бр. 12 от 11.02.2014 г.,** **обявява конкурс за назначаване на дипломатически служител със специфични изисквания за квалификация и опит на свободна длъжност:**

**„Старши дипломатически служител II-ра степен”** – една щатна бройка, в отдел „Двустранни консулски отношения и консулска защита” на дирекция „Консулски отношения” на Министерството на външните работи**.**

**Описание на длъжността:**

Подпомагане на началника на отдел „Двустранни консулски отношения и консулска защита” и на директора на дирекция „Консулски отношения“ при разработване на становища, анализи и проекти на позиции по въпроси, засягащи двустранните консулски отношения на Република България с други държави.

Повишаване на ефективността на консулската защита на законните права и интереси и на правната помощ на българските физически и юридически лица в чужбина, както и на не представените граждани на Европейския съюз в трети държави.

Съдействие, в предвидените от закона случаи, за предоставянето на помощ на български граждани, изпаднали в беда извън България.

**Размерът на основната заплата за длъжността** ще бъде определен от органа по назначаване, съгласно Наредбата за заплатите в държавната администрация, в границите **от 770 лв. до 2310 лв.**

**Минимални изисквания, предвидени в нормативните актове за заемане на длъжността. Кандидатите следва:**

 - Да са български граждани и да нямат друго гражданство, освен на държава-членка на Европейския съюз;

 - Да притежават завършено висше образование с образователно-квалификационна степен „магистър” в професионална област: хуманитарни науки, политически науки, филологически науки;

 - Да владеят най-малко два чужди езика, поне единият от които да е официален за Организацията на обединените нации, или процедурен език, използван от Европейската комисия, съгласно чл. 27. ал 1, т. 3 от Закона за дипломатическата служба;

 - Да притежават компютърна грамотност: работа с Microsoft Office;

 - Да не страдат от хронично психическо заболяване;

 - Да притежават минимален професионален опит: съгласно Закона за дипломатическата служба - 15 години или минимален дипломатически ранг „съветник“;

 - Да отговарят на другите изисквания за заемане на държавна служба по чл. 7, ал. 1 и 2 от Закона за държавния служител.

**Специфични изисквания към изпълнителя на длъжността:**

- да владеят говоримо и писмено немски език и да притежават много добри възможности и опит при водене на преговори на немски език;

- да познават спецификите и проблематиката на двустранните консулски отношения с държавите-членки на ЕС, по-конкретно с немско езичните държави;

- да притежават професионален опит в областта на консулските отношения, работа с немско езичните държави, включително и в задгранични представителства на Република България.

**Начин на провеждане на конкурса:**

1. **Първи етап – писмена част:**

 - Изготвяне на аналитичен материал на тема по въпроси от обхвата на длъжността.

1. **Втори етап – устна част :**

 - Отговори на въпроси на Комисията по теми от обхвата на длъжността, като на част от въпросите кандидатите отговарят на чуждите езици, които се изискват за заемане на длъжността.

**Необходими документи за участие в конкурса:**

1.Писмено заявление за участие в конкурса, съгласно Приложение № 1 към чл.14, ал. 1/изм. ДВ, бр.24 от 2013 г., в сила от 12.03.2013 г./ от Наредба № 2 от 17.07.2008 г. за условията и реда за провеждане на конкурсите за дипломатически служители;

2. Мотивационно писмо в обем до една страница;

3. Автобиография по модела Европас (Europass Curriculum Vitae - CV);

 4. Декларация от кандидата, че е пълнолетен български гражданин и няма друго гражданство освен на държава-членка на Европейския съюз, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;

 5. Копия от документи за придобита образователно-квалификационна степен „магистър” и допълнителна квалификация, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища(обн. ДВ, бр. 69 от 22.08.2000 г., последно изменение обн. ДВ, бр. 28 от 05.04.2019 г.);

6. Копия от документи, удостоверяващи владеенето на чужди езици (степента на „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи, обн. ДВ, бр. 92 от 22.10.2013 г.);

 7. Списък на научни и популярни публикации, на участие в академични и публични събития, на участие в национални и международни работни групи и други формати в обхвата на изискванията за длъжността;

8. Оригинал и копие на удостоверение, издадено вследствие на извършен преглед в специализирано психиатрично заведение, че кандидатът не страда от хронично психическо заболяване (оригиналът на удостоверението ще бъде върнат на кандидата след сверяване на верността на съдържанието с копието на документа); удостоверението следва да бъде издадено не по-късно от 6 (шест) месеца преди датата на подаване на заявлението;

 9.Копия от документи, удостоверяващи продължителността на професионалния опит;

 10. Декларация и/или сертификат за притежавани компютърни умения.

Документите се подават лично или чрез пълномощник в Министерството на външните работи, гр. София, ул. „Александър Жендов” № 2, дирекция „Човешки ресурси”, **стая 304, от 14.00 до 16.30 ч.,** или на електронен адрес: **Human.RESOURCES@mfa.bg** във формат .zip или .pdf.

**Документите се подават в 14-дневен срок** **от публикуване на Обявлението за конкурса**.

Мястото за поставяне на Обявлението и обявяване на списъците и другите съобщения във връзка с конкурса е **Приемната** на Министерството на външните работи, гр. София, ул. „Александър Жендов” № 2 и на **интернет-страницата на МВнР.**